Jeugliga sonder geld bied verskonings aan – praag.co.za — 20 jaar jonk!
"Dit is belangrik dat ons op die spesiale geleentheid 'n openbare verskoning rig aan almal wat deur die organisasie verontreg en beledig is," het Mzwandile Masina, tussentydse president en sameroeper van die liga se nasionale taakspan (NTT), gesê.
Masina het 'n toespraak gelewer op die 69ste herdenking van die jeugliga in Johannesburg.
"Die ANC bevind homself in die hof as gevolg van ons optrede. Onlangs het ons 'n saak verloor teen 'n joernalis van The Star, wat deur ons organisasie 'n dronkaard genoem is."
Hy het gesê die jeugliga het nie geld om die joernalis te betaal nie, maar kan slegs 'n "opregte verskoning" aanbied.
Masina het 'n beroep op lede gedoen om nie "roekelose stellings" namens die jeugliga te maak nie. – Sapa
Skrywer Karin RoodtGepubliseer op 11 September 2013 Kategorieë Nuus, Suider-AfrikaSleutelwoord ANC-jeugliga, ANCJL, ANCYL, bankrot, liga se nasionale taakspan (NTT), Mzwandile Masina, openbare verskoning, tussentydse president en sameroeper